เดือนพย.กินยาคุมฉุกเฉินประจำเดือนมา2ครั้ง 2-8และ18-22พย. วันที่15ธค.มีเพศสัมพันธ์กันโดยไม่ได้ใส่ถุงยางไม่กินยาคุมไม่หลั่งน้ำอสุจิ มีโอกาสท้องมั้ยคะและเดือนนี้ประจำเดือนหนูยังไม่มาเลยค่ะ
สวัสดีค่ะ การใช้ยาคุมฉุกเฉินอาจทำให้มีปัญหาเลือดออกจากช่องคลอดผิดปกติ ทำให้มีเลือดออกจากช่องคลอด 2 ครั้งต่อเดือนดังกล่าวมาได้ถ้ามีเพศสัมพันธ์ครั้งใหม่ โดยไม่ใส่ถุงยางอีก ก็มีโอกาสตั้งครรภ์ได้อีกค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น หรือถ้าไม่สบายใจ อาจซื้อชุดตรวจการตั้งครรภ์มาตรวจดูก่อนก็ได้ โดยจะให้ผลบวกได้ที่ประมาณ 10-14 วันหลังมีการปฏิสนธิและที่สำคัญถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก